CELEX: 32015D0278
Language: fi
Date: 2015-02-18 00:00:00
Title: Komission täytäntöönpanopäätös (EU) 2015/278, annettu 18 päivänä helmikuuta 2015 , päätöksen 2010/221/EU muuttamisesta siltä osin kuin on kyse kansallisista toimenpiteistä, joilla ehkäistään vesieläinten tiettyjen tautien kulkeutuminen tiettyihin Irlannin, Suomen ja Yhdistyneen kuningaskunnan osiin (tiedoksiannettu numerolla C(2015) 791)  ETA:n kannalta merkityksellinen teksti

20.2.2015   
            
            
               FI
            
            
               Euroopan unionin virallinen lehti
            
            
               L 47/22
            
         KOMISSION TÄYTÄNTÖÖNPANOPÄÄTÖS (EU) 2015/278,
   annettu 18 päivänä helmikuuta 2015,
   päätöksen 2010/221/EU muuttamisesta siltä osin kuin on kyse kansallisista toimenpiteistä, joilla ehkäistään vesieläinten tiettyjen tautien kulkeutuminen tiettyihin Irlannin, Suomen ja Yhdistyneen kuningaskunnan osiin
   
      
         (tiedoksiannettu numerolla C(2015) 791)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 43 artiklan 2 kohdan,
   sekä katsoo seuraavaa:
   
               (1)
            
            
               Vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti 15 päivänä huhtikuuta 2010 annetussa komission päätöksessä 2010/221/EU (2) säädetään, että ehkäistäkseen tiettyjen tautien kulkeutumisen alueelleen tietyt jäsenvaltiot voivat rajoittaa vesieläinten lähetysten markkinoille saattamista ja tuontia edellyttäen, että kyseiset jäsenvaltiot ovat osoittaneet, että niiden alue tai sen tietyt rajatut osa-alueet ovat vapaita kyseisistä taudeista tai että ne ovat perustaneet hävittämis- tai seurantaohjelman tällaisen tautivapauden saavuttamiseksi.
            
         
               (2)
            
            
               Päätöksessä 2010/221/EU säädetään, että sen liitteessä I lueteltuja jäsenvaltioita ja niiden osia on pidettävä kyseisessä liitteessä luetelluista taudeista vapaina. Sen lisäksi kyseisellä päätöksellä hyväksyttiin tiettyjen jäsenvaltioiden hävittämisohjelmat kyseisen päätöksen liitteessä II lueteltujen alueiden ja tautien osalta. Kyseisellä päätöksellä hyväksytään myös ostereiden herpesvirusta 1 μνar (OsHV-1 μνar) koskevat tiettyjen jäsenvaltioiden seurantaohjelmat päätöksen liitteessä III lueteltujen alueiden osalta.
            
         
               (3)
            
            
               Päätöksen 2010/221/EU liitteessä I mainitaan tällä hetkellä seuraavat Yhdistyneen kuningaskunnan alueet, joita pidetään ostereiden herpesviruksesta 1 μνar (OsHV-1 μνar) vapaina: Ison-Britannian alue, lukuun ottamatta alueita Whitstable Bay, Kent, Blackwater Estuary, Essex, ja Poole Harbour, Dorset, Pohjois-Irlannin alueella Larne Lough'n alue sekä Guernseyn alue.
            
         
               (4)
            
            
               Yhdistynyt kuningaskunta on ilmoittanut komissiolle, että OsHV-1 μvar -virusta on havaittu myös tyynenmerenostereissa (Crassostrea gigas) Crouchjoessa Essexissä. Kyse on uudesta OsHV-1 μvar -taudinpurkauksesta alueella, joka kuuluu kyseisestä taudista tällä hetkellä vapaaksi vahvistettuun Ison-Britannian alueeseen. Päätöksen 2010/221/EU liitteessä I lueteltujen, hyväksyttyjen kansallisten toimenpiteiden kohteena olevien Yhdistyneen kuningaskunnan alueiden maantieteellistä rajausta olisi sen vuoksi muutettava.
            
         
               (5)
            
            
               Yhdistynyt kuningaskunta on lisäksi ilmoittanut komissiolle, ettei päätöksen 2010/221/EU liitteessä I oleva kohta, joka koskee OsHV-1 μvar -viruksesta vapaaksi vahvistettujen Pohjois-Irlannin osien maantieteellistä rajausta, vastaa vahvistusta. Rajauksen tulisi kuulua seuraavasti: ”Pohjois-Irlannin alue lukuun ottamatta alueita Dundrum Bay, Killough Bay, Lough Foyle, Carlingford Lough ja Strangford Lough.” Sen vuoksi liitettä I olisi muutettava.
            
         
               (6)
            
            
               Suomen alueen mannerosat on mainittu päätöksen 2010/221/EU liitteessä II olevassa luettelossa alueena, jolla on hyväksytty hävittämisohjelma bakteeriperäisen munuaistaudin (BKD) osalta.
            
         
               (7)
            
            
               Näin ollen päätöksessä 2010/221/EU hyväksytään tietyt Suomen kansalliset toimenpiteet, jotka koskevat taudille alttiisiin lajeihin kuuluvien vesiviljelyeläinten lähetysten siirtoa kyseisille alueille. Jotta kyseisten kansallisten toimenpiteiden asianmukaisuutta voitaisiin arvioida uudelleen, näiden toimenpiteiden soveltaminen sallitaan päätöksen 3 artiklan 2 kohdassa vain 31 päivään joulukuuta 2015 saakka.
            
         
               (8)
            
            
               Suomi on ilmoittanut komissiolle päättäneensä poistaa BKD-taudin niiden vesieläinten tautien luettelosta, joiden valvonta ja hävittäminen on Suomessa pakollista. Tämä päätös tuli voimaan 1 päivänä joulukuuta 2014. Suomessa ei kyseisestä päivämäärästä lähtien näin ollen enää ole voimassa direktiivin 2006/88/EY 43 artiklan mukaisesti hyväksyttyä BKD-taudin hävittämisohjelmaa, joka koskee koko maata tai osia sen alueesta. Suomea koskeva kohta päätöksen 2010/221/EU liitteessä II olisi sen vuoksi poistettava, ja muutosta olisi sovellettava 1 päivästä joulukuuta 2014.
            
         
               (9)
            
            
               Päätöksen 2010/221/EU liitteessä III mainitaan tätä nykyä Irlannin alueella seitsemän osastoa, joilla on ostereiden herpesviruksen 1 μνar (OsHV-1 μνar) osalta hyväksytty seurantaohjelma.
            
         
               (10)
            
            
               Irlanti on ilmoittanut komissiolle, että OsHv-1 μvar -virusta on havaittu yhdessä kyseisistä osastoista eli Askeaton Bayssä osastossa 6. Osaston 6 maantieteellistä rajausta päätöksen 2010/221/EU liitteessä III olevassa Irlantia koskevassa kohdassa olisi siksi muutettava.
            
         
               (11)
            
            
               Sen vuoksi päätöstä 2010/221/EU olisi muutettava.
            
         
               (12)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/221/EU liitteet I, II ja III tämän päätöksen liitteellä.
   2 artikla
   Tätä päätöstä sovelletaan 1 päivästä joulukuuta 2014.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä helmikuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 328, 24.11.2006, s. 14.
   
      (2)  EUVL L 98, 20.4.2010, s. 7.
   
      LIITE
      ”
            LIITE I
            
               Jäsenvaltiot ja alueet, joita pidetään taulukossa luetelluista taudeista vapaina ja jotka saavat toteuttaa kansallisia toimenpiteitä kyseisten tautien kulkeutumisen ehkäisemiseksi direktiivin 2006/88/EY 43 artiklan 2 kohdan mukaisesti
            
            
                        Tauti
                     
                     
                        Jäsenvaltio
                     
                     
                        Tunnus
                     
                     
                        Hyväksyttyjen kansallisten toimenpiteiden kohteena olevan alueen maantieteelliset rajat
                     
                  
                        Karpin kevätviremia (SVC)
                     
                     
                        Tanska
                     
                     
                        DK
                     
                     
                        Koko alue
                     
                  
                        Irlanti
                     
                     
                        IE
                     
                     
                        Koko alue
                     
                  
                        Unkari
                     
                     
                        HU
                     
                     
                        Koko alue
                     
                  
                        Suomi
                     
                     
                        FI
                     
                     
                        Koko alue
                     
                  
                        Ruotsi
                     
                     
                        SE
                     
                     
                        Koko alue
                     
                  
                        Yhdistynyt kuningaskunta
                     
                     
                        UK
                     
                     
                        Yhdistyneen kuningaskunnan koko alue;
                        Guernseyn, Jerseyn ja Mansaaren alueet
                     
                  
                        Bakteeriperäinen munuaistauti (BKD)
                     
                     
                        Irlanti
                     
                     
                        IE
                     
                     
                        Koko alue
                     
                  
                        Yhdistynyt kuningaskunta
                     
                     
                        UK
                     
                     
                        Pohjois-Irlannin alue;
                        Guernseyn, Jerseyn ja Mansaaren alueet
                     
                  
                        Tarttuva haimakuoliotauti (IPN)
                     
                     
                        Suomi
                     
                     
                        FI
                     
                     
                        Alueen mannerosat
                     
                  
                        Ruotsi
                     
                     
                        SE
                     
                     
                        Alueen mannerosat
                     
                  
                        Yhdistynyt kuningaskunta
                     
                     
                        UK
                     
                     
                        Mansaaren alue
                     
                  
                        
                           Gyrodactylus salaris -loistartunta (GS)
                     
                     
                        Irlanti
                     
                     
                        IE
                     
                     
                        Koko alue
                     
                  
                        Suomi
                     
                     
                        FI
                     
                     
                        Tenojoen ja Näätämönjoen valuma-alueet; Paatsjoen, Tuulomajoen ja Uutuanjoen valuma-alueita pidetään puskurivyöhykkeinä
                     
                  
                        Yhdistynyt kuningaskunta
                     
                     
                        UK
                     
                     
                        Yhdistyneen kuningaskunnan koko alue;
                        Guernseyn, Jerseyn ja Mansaaren alueet
                     
                  
                        Ostereiden herpesvirus 1 μνar (OsHV-1 μνar)
                     
                     
                        Yhdistynyt kuningaskunta
                     
                     
                        UK
                     
                     
                        Ison-Britannian alue, lukuun ottamatta alueita Whitstable Bay, Kent, Blackwater Estuary ja Crouch-joki, Essex, ja Poole Harbour, Dorset;
                        Pohjois-Irlannin alue, lukuun ottamatta alueita Dundrum Bay, Killough Bay, Lough Foyle, Carlingford Lough ja Strangford Lough;
                        Guernseyn alue
                     
                  
         
            LIITE II
            
               Jäsenvaltiot ja niiden osat, joilla on vesieläinten tiettyjen tautien osalta hävittämisohjelmat ja jotka saavat toteuttaa kansallisia toimenpiteitä kyseisten tautien torjumiseksi direktiivin 2006/88/EY 43 artiklan 2 kohdan mukaisesti
            
            
                        Tauti
                     
                     
                        Jäsenvaltio
                     
                     
                        Tunnus
                     
                     
                        Hyväksyttyjen kansallisten toimenpiteiden kohteena olevan alueen maantieteelliset rajat
                     
                  
                        Bakteeriperäinen munuaistauti (BKD)
                     
                     
                        Ruotsi
                     
                     
                        SE
                     
                     
                        Alueen mannerosat
                     
                  
                        Tarttuva haimakuoliotauti (IPN)
                     
                     
                        Ruotsi
                     
                     
                        SE
                     
                     
                        Alueen rannikko-osat
                     
                  
         
            LIITE III
            
               Jäsenvaltiot ja alueet, joilla on ostereiden herpesviruksen 1 μνar (OsHV-1 μνar) osalta seurantaohjelmat ja jotka saavat toteuttaa kansallisia toimenpiteitä kyseisen taudin torjumiseksi direktiivin 2006/88/EY 43 artiklan 2 kohdan mukaisesti
            
            
                        Tauti
                     
                     
                        Jäsenvaltio
                     
                     
                        Tunnus
                     
                     
                        Hyväksyttyjen kansallisten toimenpiteiden kohteena olevan alueen maantieteelliset rajat (jäsenvaltiot, vyöhykkeet ja osastot)
                     
                  
                        Ostereiden herpesvirus 1 μνar (OsHV-1 μνar)
                     
                     
                        Irlanti
                     
                     
                        IE
                     
                     
                        Osasto 1: Sheephaven Bay
                        Osasto 2: Gweebara Bay
                        Osasto 3: Killala Bay, Broadhaven Bay ja Blacksod Bay
                        Osasto 4: Streamstown Bay
                        Osasto 5: Bertraghboy Bay ja Galway Bay
                        Osasto 6: Poulnasharry Bay
                        Osasto 7: Kenmare Bay
                     
                  ”